ထိရောက်သော သင်ယူမှုအတွက်ဦးဆောင်မှု



ယူနစ် ၂ - သင်ယူသူနှင့်စာသင်ခန်းဝန်းကျင်

သင်တန်းသားစာအုပ်

**ခြုံငုံသုံးသပ်ချက်**

မြန်မာနိုင်ငံရှိ ပညာရေးကျောင်းနှင့် အဖွဲ့အစည်းများ အနေအထားတွင် ထိရောက်သော သင်ယူမှု၏ အသွင်အပြင်ကို လည်းကောင်း၊ ကျောင်းနှင့် အဖွဲ့အစည်း ဦးဆောင်သူများမှ ထိ‌ရောက်သောသင်ယူမှုအပေါ် သဘောထားနှင့် ချဥ်းကပ်ပုံကို သြဇာညောင်းနိုင်ပုံကိုလည်းကောင်း ဤသင်ရိုးပိုင်းတွင် ထည့်သွင်းစဥ်းစားမည်ဖြစ်ပါသည်။

သင်တန်းမှ ထည့်စဥ်းစားမည့် မေးခွန်းများမှာအောက်ပါအတိုင်းဖြစ်ပါသည်။

* မိမိတို့မည်သူ့ကို သင်ကြားပါမည်နည်း
* ထိရောက်သောသင်ယူမှုဟူသည်အဘယ်နည်း
* ထိရောက်သောသင်ယူမှုအတွက် မည်သူတွင်တာဝန်ရှိပါသနည်း
* မိမိတို့အနေအထားတွင် ထိရောက်စွာသင်ယူနိုင်စေရန် မည်သို့သောဦးဆောင်မှုချဥ်းကပ်နည်းနှင့် ဗျူဟာများ သုံးနိုင်ပါမည်နည်း
* ထိရောက်စွာသင်ယူစေနိုင်ရန် ခေါင်းဆောင်များတွင်မည်သည့်ကျွမ်းကျင်မှုများလိုအပ်ပြီး မည်သို့ဖော်ဆောင် နိုင်ပါမည်နည်း။

ယူနစ်ငါးခုမှ **ဒုတိယ**ယူနစ်ဖြစ်ပါသည်။

၁. ထိရောက်သောသင်ယူမှုဟူသည်အဘယ်နည်း

**၂. သင်ယူသူနှင့်စာသင်ခန်းဝန်းကျင်**

၃. ထိရောက်သောသင်ယူမှုအတွက်ဦးဆောင်မှု

၄. ထိရောက်သောသင်ယူမှုအတွက် ဗျူဟာများ

၅. ထိရောက်သောသင်ယူမှုကို ဦးဆောင်ရန်ကျွမ်းကျင်မှုများ

# **မာတိကာ**

[**ခြုံငုံသုံးသပ်ချက်** 2](#_Toc77179127)

[**မာတိကာ** 3](#_Toc77179128)

[**ရလဒ်များ** 3](#_Toc77179129)

[**၂.၁ သင့် သင်ယူမှုခရီး** 4](#_Toc77179130)

[**၂.၃ အမှန်တကယ်ထိရောက်သော သင်ယူမှုဟူသည်မှာ** 7](#_Toc77179131)

[**၂.၄ အမှန်တကယ်ထိရောက်သောသင်ယူသူဟူသည်မှာ** 10](#_Toc77179132)

[**၂.၅ မည်သည့်အတန်းတွင်းလုပ်ဆောင်ချက်များက သင်ယူမှုကို အထိရောက်ဆုံးပံ့ပိုးပေးပါသနည်း** 12](#_Toc77179133)

[**၂.၆ မည်သည့်အတန်းတွင်းဗျူဟာများသည် ကျောင်းသူ/သားရလဒ်များအပေါ် သက်ရောက်ပါသနည်း** 13](#_Toc77179134)

[**နောက်ဆက်တွဲ ၁ - အမှန်တကယ်ထိရောက်သည့်သင်ယူမှုဟူသည်မှာ** 15](#_Toc77179135)

[**နောက်ဆက်တွဲ ၂ အမှန်တကယ်ထိရောက်သည့်သင်ယူသူဟူသည်မှာ** 16](#_Toc77179136)

[**နောက်ဆက်တွဲ ၃- ဟက်တီ၏စိပ်ဖြာလေ့လာချက် (၂၀၁၂)** 18](#_Toc77179137)

[**ဆက်လက်ဖတ်ရှုရန်နှင့်ကျမ်းကိုး** 19](#_Toc77179138)

# **ရလဒ်များ**

ယူနစ်အဆုံးတွင် သင်တန်းသားများသည် အောက်ပါတို့ကိုလုပ်ဆောင်နိုင်ပါမည်။

* မိမိကိုယ်တိုင်နှင့် မိမိတပည့်တို့၏ပညာသင်ခရီးကိုပြန်လည်သုံးသပ်တွေးတောခြင်း
* ထိရောက်သောသင်ကြားမှု၏အင်္ဂါရပ်များကို ဖော်ထုတ်ဆွေးနွေးခြင်း
* ထိရောက်သောသင်ယူမှု၏အင်္ဂါရပ်များကို ဖော်ထုတ်ဆွေးနွေးခြင်း
* ပုံသေအမြင်နှင့်ဖွံ့ဖြိုးမှုစိတ်ထားအကြား ခြားနားချက်များနှင့် သင်ယူသူများ ဖွံ့ဖြိုးမှုစိတ်ထား မွေးမြူနိုင် အောင် ကျွန်ုပ်တို့ မည်ကဲ့သို့အားပေးနိုင်ကြောင်း သုံးသပ်ခြင်း
* မည်သည့် အတန်းတွင်းလုပ်ဆောင်ချက်နှင့်ဗျူဟာများသည် ထိရောက်သောသင်ယူမှုကို အကောင်းဆုံး ပံ့ပိုး ပေးနိုင်ကြောင်း ဖော်ထုတ်ဆွေးနွေးခြင်း

# **၂.၁ သင့် သင်ယူမှုခရီး**

**၂.၁ ဆွေးနွေးပါ -** အောက်ပါစာကိုဖတ်ပါ။ **သင်ယူမှုခရီးက** သင့်အတွက် မည်သို့အဓိပ္ပါယ်ဆောင်ပါသနည်း။

*သင်ယူမှုဆိုသည်မှာ ခရီးဖြစ်ပါသည်။ တစ်နေရာမှတစ်နေရာကို ခရီးနှင်နေခြင်းပါ။ လူအများခရီးသွားသည့်အခါ အိတ်အချို့‌ အမြဲတမ်းဆောင်လေ့ရှိပါသည်။ သင်ယူမှု ခရီးမှာမူ စာသင်သားအနေနှင့် (သို့) ဆရာ/မအနေနှင့် ယခင်အတွေ့အကြုံတွေ၊ သင်တန်းအပေါ် မျှော်လင့်ချက်၊ သင်တန်းအကြောင်း မေးစရာများ၊ ပူပင်မှုများ ပါပါသည်။ ထို့ကြောင့် အစပိုင်းတွင် မည်သည့် ၀န်ထုပ်၀န်ပိုးမျိုး ပါလာသည်ဆိုသည်ကို စူးစမ်းလျှင် အလွန်အသုံး၀င်ပါမည်။*

Adrian Tennant and Nigussie Negash)

**၂.၁ လုပ်ဆောင်ဖွယ် - သင့် သင်ယူမှုခရီး**

**အဆင့် ၁**

မိမိတို့သင်ယူမှု **ခရီးကို** ပြန်လည်သုံးသပ်ပြီး ဖြစ်စဥ်ပြအချိန်ဇယားဖြင့် ပြနိုင်ပါသည်။

အောက်ပါဥပမာကိုကြည့်ပါ။ သင်ကြားရေးပညာရှင်တစ်ဦး၏ လုပ်ငန်းကိုနှစ်ကာလဖြင့်ပြထားပါသည်။

မိမိတို့လုပ်ငန်းခရီးတွင် **အပြုသဘောဆောင်တိုးတက်**သည့်အချိန်ရှိသကဲ့သို့ အနုတ်လက္ခဏာပြပြီး **ပြဿနာ၊ စိန်ခေါ်မှု**များနှင့် ကြုံရသည့်အခါလည်း ရှိပါသည်။

ဇယားပါ မျဥ်းများသည် ပညာရှင်က ၎င်း၏လုပ်ငန်းအပေါ် မည်ကဲ့သို့ ခံစားရကြောင်း ပြသပေးပါသည်။

မိမိတို့လုပ်ငန်းစဥ်တစ်လျှောက် **ထိ‌ရောက်သောသင်ယူမှု** ရှိနိုင်ပါသည်။ ပညာအရည်အချင်းမြှင့်တင်ခြင်း၊ သင်တန်း တက်ခြင်း၊ လုပ်ဖော် ကိုင်ဖက်များထံမှလေ့လာခြင်း (သို့) မိမိတို့သင်ယူမှုတွင် အထောက်အကူပြုနိုင်သည့် အခြား အတွေ့အကြုံများ ရှိနိုင်ပါသည်။

ဇယားရှိကြက်ခြေခတ်များသည် ပညာရှင်က မိမိလုပ်ငန်းကိုပြန်လည်သုံးသပ်ရာတွင် သင်ယူမှုအထိရောက်ဆုံး ဖြစ်ခဲ့ သည်ဟု ထင်မြင်သည့် ကာလများကို ပြသပါသည်။



၁၉၉၀ ၁၉၉၆ ၂၀၀၀ ၂၀၀၂ ၂၀၀၇ ၂၀၁၂ ၂၀၁၄ ၂၀၁၉ ၂၀၂၁ ယခု

**အဆင့် ၂**

မိမိလုပ်ငန်းကို ပြန်လည်သုံးသပ်ပြီး အောက်ပါအကွက်တွင် ဖြစ်စဥ်ပြအချိန်ဇယားဖြင့်ပြပါ။

မည်သည့်နှစ်များက မိမိလုပ်ငန်းတွင် အရေးအကြီးဆုံး ဖြစ်ခဲ့ပါသနည်း။ ဇယားပေါ်မှာပြပါ။

မိမိလုပ်ငန်း ကောင်းကောင်းမွန်မွန် တိုးတက်ခဲ့သည့် ကာလများ၊ စိန်ခေါ်မှုနှင့် အခက်အခဲတွေ့ကြုံခဲ့သည့် ကာလများ အကြောင်း တွေးပါ။ ဇယားထဲမှာပြသပါ။

မည်သည့်အခါက အထိရောက်ဆုံးသင်ယူခဲ့ပါသနည်း။ ဖြစ်ခဲ့သည့်ကာလများကို ဇယားတွင် ကြက်ခြေခတ်များဖြင့် ပြပါ။

**အဆင့် ၃**

ဆရာ/မဖြစ်ရန်သင်ယူလေ့လာနေသည့် သာမန်ကျောင်းသူ/သားတစ်ယောက်အကြောင်း၊ အထက်တန်းအပြီးမှစတင်၍ ဘွဲ့ရပြီး သုံးနှစ်တာသင်ကြားမှုအဆုံး ၎င်း၏သင်ယူမှုခရီးအကြောင်း တွေးတောပါ။

မည်သည့်နေရာများတွင် ကောင်းကောင်းမွန်မွန် တိုးတက်လေ့ရှိပါသနည်း။

မည်သည့်အခါတွင် စိန်ခေါ်မှုနှင့် ပြဿနာများ တွေ့ကြုံရလေ့ရှိပါသနည်း။

မည်သည့်အခါတွင် အထိရောက်ဆုံးသင်ယူမှုဖြစ်ပါသနည်း။

**၂.၂ သင်ပုန်းနောက်ကတစ္ဆေ**

**သင်ပုန်းနောက်ကတစ္ဆေ** ဟူသည်မှာအတိတ်ကမိမိအားသင်ကြားခဲ့ဘူးပြီး မိမိသင်ကြားလေ့ကျင့်နည်းကို (အပြု သဘော၊ အဖျက်သဘောဖြင့်) သြဇာညောင်းသူဖြစ်ပါသည်။

**လုပ်ဆောင်ဖွယ် -** ပါမောက္ခပမ်ဆမ်မွန် ဦးဆောင်သည့် စိတ်အားတက်ကြွဖွယ် သင်ကြားမှုဖြစ်ပေါ်ပုံအကြောင်း အဓိကလေ့လာချက်တစ်ရပ်၌ ဆရာ/မတို့၏ ‘သင်ပုန်းနောက်ကတစ္ဆေ’ကို ဖော်ထုတ်စေပါသည်။

ဆရာ/မနှစ်‌ယောက်၏အဆိုကိုဖတ်ရှုပါ။

**ဤ’တစ္ဆေ’နှစ်ဦးတွင် မည်သည့်အရည်အသွေးများ ရှိပါသနည်း။ သင်ကြားသင်ယူရေးအကြောင်း ဘာသိနိုင်ပါ သနည်း။**

**ဆရာ/မ ၁**

ပျော်စရာကောင်းတဲ့ ကာယဆရာမတစ်ဦးရှိခဲ့ဖူးပါတယ်။ သူ့ဘာသာရပ်မှာ တကယ့်ကို စိတ်အားထက်သန်ပြီး သင်ရတာလည်း တကယ်ကြိုက်တယ်။ သူ့တပည့်တွေနဲ့ အတူတူရှိတဲ့အခါ သူတကယ်ပျော်နေတာလည်း သိနိုင်တယ်။ ဆရာမ အတန်းကို တက်ရတာ ပျော်စရာကြီးပါပဲ။ သူ့ရဲ့တကယ့်သင်ကြားမှု စိတ်အားတက်ကြွစရာကောင်းမကောင်းကို မသိပေမယ့် အတန်း ဝန်းကျင် အနေအထားနဲ့တင် တက်ချင်စိတ်ဖြစ်စေပါတယ်။

**ဆရာ/မ ၂**

သူမကကကျွန်မရဲ့ ဆဋ္ဌမတန်း ဆရာမပါ။ ကျွန်မမိဘတွေကို ကျွန်မသိပ်ပြီးပေါက်မြောက်မှာ မဟုတ်ဘူးလို့ပြောတော့ မိဘတွေ ကလည်း ကျွန်မအလယ်တန်းတုံးက ပြန်ပြောပြတယ်။ သူပြောပုံက ‘’သူ့ကိုသိပ်မမျှော်လင့်ပါနဲ့။ သိပ်ပြီးတော့ ပေါက်မြောက်မှာ မဟုတ်ပါဘူး’တဲ့။ ဆိုတော့ သူမှားတယ်ဆိုတာသက်သေပြဖို့ တွန်းအားတစ်ခုပေါ့။ ကျွန်မပညာရေးလုပ်ငန်းမှာ စိတ်အားတက်ကြွ စေတဲ့ ဆရာ/မတွေမရှိခဲ့တာလည်း ခပ်ကောင်းကောင်းပါပဲ။ အဲဒါကြောင့်မို့လည်း ကျွန်မဒီလိုဖြစ်နေရတာပါ။ ကလေးတွေကို ကြောင်းကျိုးမှန်မှန်ကန်ကန်နဲ့ စိတ်အားသန်စေလိုတဲ့ အတွက်ကြောင့်ပါ။

သင့်အလှည့်ရောက်ပါပြီ

* သင့်ကို တစ်ကယ်စိတ်အားတက်ကြွစေပြီး ထိရောက်စွာသင်ယူစေနိုင်ခဲ့သော အတိတ်က စာသင်ပြသူ တစ်ယောက် အကြောင်းတွေးပါ (ကျောင်းတွင် အတည်တကျသင်ကြားသူ ဖြစ်ရန်မလိုပါ)။
* သင့်ကို စိတ်အားလည်း**မတက်ကြွ**စေ၊ ထိရောက်စွာသင်ယူမှုအတွက်လည်း အထောက်အကူ**မပြုခဲ့**သည့် အတိတ်က စာသင်ပြသူတစ်ယောက်အကြောင်းတွေးပါ (ကျောင်းမှာ အတည်တကျသင်ကြားသူ ဖြစ်ရန် မလိုပါ)။

ဤအဖြစ်များမှ သင်ကြားရေး၊ သင်ယူရေးအကြောင်း မည်သည်ကိုပြဆိုနေပါသနည်း။

# **၂.၃ အမှန်တကယ်ထိရောက်သော သင်ယူမှုဟူသည်မှာ**

**၂.၃ ဆွေးနွေးပါ - အမှန်တကယ် ထိရောက်သောသင်ယူမှုဟူသည်အဘယ်နည်း**

ထိရောက်သောသင်ယူမှု၏အင်္ဂါရပ်များကို မည်သို့ထင်မြင်ပါသနည်း။

စဥ်းစားရန်

* ထိရောက်သောဆရာ/မတွင် လက်တွေ့ပြသသည့်ကျွမ်းကျင်မှု
* ထိရောက်သောဆရာ/မတွင် လက်တွေ့ပြသသည့်သဘောထား
* ထိရောက်သောဆရာ/မတွင် လက်တွေ့ပြသသည့် အသိပညာ

အောက်ပါအကွက်တွင် စာရင်းပြုစုပါ။

စာသင်ခန်းတစ်ခုကိုကြည့်ရာတွင် တိုက်ရိုက်တွေ့မြင်နိုင်သည့် ထိရောက်သောသင်ယူမှု အင်္ဂါရပ်များကို ဦးတည် စူးစိုက်ပါ။

**၂.၃ လုပ်ဆောင်ဖွယ် - ကျောင်းသူ/သားများ မည်သို့ဆိုကြမည်နည်း**

**အဆင့် ၁**

မိမိလုပ်ငန်းခွင်မှ သင်ယူသူများအကြောင်းတွေးပါ။ သူတို့တက်သည့် သင်ခန်းစာတိုင်းတွင် ဆရာ/မ၊ သင်တန်းဆရာ/ မများကို စောင့်ကြည့်ကြပြီး ထိရောက်သောသင်ယူမှုအကြောင်း ခိုင်မာသည့်ထင်မြင်ချက်များ ရှိကြသည်။

မိမိဖော်ထုတ်ထားသည့် ထိရောက်သောသင်ယူမှုအင်္ဂါရပ်ဘယ်နှစ်ခုကို သင်ယူသူများ သဘောတူပါမည်နည်း။

**အဆင့် ၂**

Creative Educationမှသုတေသီများက ကျောင်းသူ/သားထင်မြင်ချက်အကြောင်း ဗီဒီယိုရိုက်ထားပါသည်။

ကျောင်းသူ/သား ၈ ဦးက ဆရာကောင်းတစ်ယောက်၏ အရည်အချင်းအကြောင်း ပြောကြားချက်ကို နားထောင်ရ ပါမည်။

ဗီဒီယိုကို ကြည့်ပါ။ [www.youtube.com/watch?v=iHapv0Tv7vM](http://www.youtube.com/watch?v=iHapv0Tv7vM) တွင်တွေ့နိုင်ပါသည်။

အဖြေကိုအောက်ပါဇယားတွင် မှတ်သားပါ။

|  |  |
| --- | --- |
| အော်လစ်ဗီယာ - Olivia: |  |
| ရိုင်ယန် - Ryan |  |
| အဲမ်မာ - Emma: |  |
| ကလဲ - Claire: |  |
| ဒန်နီယယ် - Danielle |  |
| အဲမ်မာ - Emma: |  |
| ဘက်သ် - Beth |  |
| အဲမ်မီးလ် - Emille: |  |
| ရစ်ခ် - Rick: |  |
| ရိုင်ယန် - Ryan |  |
| ဟဲရီယက် - Harriet |  |

အထက်တွင်ဆိုခဲ့သည့် ထိရောက်သောသင်ယူမှု၏ မည်သည့်အင်္ဂါရပ်များကို ကျောင်းသူ/သား ၈ ဦးက ဖော်ပြကြပါ သနည်း။

သင်မဖော်ထုတ်ခဲ့သော အင်္ဂါရပ်များကို ကျောင်းသူ/သားများ ထည့်ပြောခြင်းရှိပါသလား။

**အဆင့် ၃**

ယူကေ ကျောင်းဦးဆောင်မှု အမျိုးသားကောလိပ် (the United Kingdom National College for School Leadership) မှ ဦးဆောင်လုပ်သည့် သုတေသနက ဖော်ထုတ်ထားသည့် ထိ‌ရောက်သော သင်ယူမှုအင်္ဂါရပ်များကို ယူနစ်နောက်ဆက်တွဲ ၁ တွင် ဖတ်ရှုပါ။

မည်သည့်အင်္ဂါရပ်များက သင့်အတွေးအမြင်နှင့် တူညီ (သို့) ခြားနားပါသနည်း။

# **၂.၄ အမှန်တကယ်ထိရောက်သောသင်ယူသူဟူသည်မှာ**

**၂.၄ ဆွေးနွေးပါ - အမှန်တကယ်ထိရောက်သောသင်ယူသူဟူသည်အဘယ်နည်း**

လွန်ခဲ့သော နှစ် ၃၀ အတွင်း ထိရောက်သော သင်ယူသူဖြစ်မှုအပေါ် သုတေသန အမြောက်အမြားလုပ်ခဲ့ပါသည်။

ထိရောက်သောသင်ယူသူတွင် မည်သည့်စရိုက်လက္ခဏာများ ရှိမည်ဟုထင်ပါသနည်း။

စာရင်းပြုစုပါ။ ထို့နောက် မိမိအတွေးအမြင်ကို ယူနစ်နောက်ဆက်တွဲ ၂ ရှိ ထိရောက်သောသင်ယူသူ၏ လက္ခဏာ များနှင့် နှိုင်းယှဥ်ပါ။

**၂.၄ လုပ်ဆောင်ဖွယ် - ပုံသေအမြင်အကြောင်း အယူအဆ**

ဖွံ့ဖြိုးလိုသည့်စိတ်နေသဘောထားနှင့် ပုံသေအမြင် ဖွင့်ဆိုချက်များကို ဖတ်ရှုပါ။

*သင်ယူသူ အသီးသီး၏ ပိုင်နိုင်ကျွမ်းကျင်မှုသည် ပူးပေါင်းသင်ယူမှု၊ လွတ်လပ်သော (ဆရာလွတ်) သင်ယူမှုနှင့် ဖွံ့ဖြိုးလိုသည့် စိတ်နေသဘောထားမှ ဖြစ်ပေါ်လာသည်။*

*ကူသူကယ်သူမဲ့သည်ဟု သင်ယူသူများခံစားရခြင်းမှာ ပေးမှယူသည့် သင်ယူမှုအမူအကျင့်နှင့် ပုံသေအတွေး အခေါ်တို့မှ ပေါ်ပေါက်လာပါသည်။*

ကယ်ရိုး ဒွက်ခ်(၂၀၁၂)

ကာရိုးဒွက်ခ်မှ ဖွံ့ဖြိုးလိုသည့်စိတ်နေသဘောထားနှင့် ပုံသေအမြင်အကြောင်း ပြောကြားချက်ကို နားထောင်ရပါမည်။

ဗီီဒယိုကြည့်ပါ။ [www.](http://www.)[youtube.com/watch?v=TTXrV0\_3UjY](http://www.youtube.com/watch?v=TTXrV0_3UjY)တွင်တွေ့နိုင်ပါသည်။

**ပုံသေအမြင်**

ဥာဏ်ရည်နှင့် အစွမ်းအစ တို့ကို မွေးကတည်းက သတ်မှတ်ပြီးသား ဖြစ်သည်။

**ဖွံ့ဖြိုးလိုသည့်စိတ်နေသ‌ဘောထား**

ဥာဏ်ရည်နှင့် အစွမ်းအစသည် အတက်အကျ ရှိနိုင်သည်။

သင်တန်းဖော်နှင့် မေးခွန်းနှစ်ခုကို ဆွေးနွေးပါ။ အောက်ပါအကွက်တွင် သင့်အတွေးအမြင်များ မှတ်သားပါ။

၁. ဖွံ့ဖြိုးလိုသည့်စိတ်နေသဘောထားကို ဖော်ဆောင်ရာတွင် ချီးမွမ်းမှု၏ကဏ္ဍမှာ အဘယ်နည်း။

၂. ထိရောက်သော သင်ယူသူအတွက် ဖွံ့ဖြိုးလိုသည့်စိတ်နေသဘောထားက အဘယ်ကြောင့် အရေးကြီးသော အင်္ဂါရပ်ဖြစ်ပါသနည်း။

# **၂.၅ မည်သည့်အတန်းတွင်းလုပ်ဆောင်ချက်များက သင်ယူမှုကို အထိရောက်ဆုံးပံ့ပိုးပေးပါသနည်း**

**၂.၅ ဆွေးနွေးပါ - ထိရောက်သောသင်ယူမှုကိုပံ့ပိုးသည့်လုပ်ဆောင်ချက်များ**


သင်တန်းဖော်နှင့်အတူ ဤမေးခွန်းကိုဆွေးနွေးပါ။

*ထိ‌ရောက်သော အတန်းတွင်းလုပ်ဆောင်ချက်ဆိုသည်မှာ အဘယ်နည်း*

**၂.၅ လုပ်ဆောင်ဖွယ် - သုတေသနမှပြသသည်မှာ**


အောက်ပါ ဇယား ၁ နှင့် ၂ ကိုကြည့်ပါ။ သင်ယူမှုကို အထိ‌ရောက်ဆုံး ပံ့ပိုးနိုင်သော လုပ်ဆောင်ချက်များအကြောင်း ဘာသိနိုင်ပါသနည်း။

**၁. သင်ခန်းစာပို့ချစဥ် အာရုံစိုက်နှုန်း**



ဂီလီယံဘယ်လ်ဘင်၏ ‘ဟောပြောပို့ချချက်များ အလုပ်မဖြစ်ရသည့်အကြောင်း’

**၂. လုပ်ဆောင်ချက်အသီးသီးအတွက်ကျောင်းသူ/သားတို့မှတ်မိနှုန်း**



*NTL Institute, Bethel, Maine*

# **၂.၆ မည်သည့်အတန်းတွင်းဗျူဟာများသည် ကျောင်းသူ/သားရလဒ်များအပေါ် သက်ရောက်ပါသနည်း**

**၂.၆ ဆွေးနွေးပါ - ကျောင်းသူ/သားရလဒ်များအပေါ် ဗျူဟာများသက်ရောက်ပုံ**

သင်တန်းဖော်(များ)နှင့် ဤမေးခွန်းကိုဆွေးနွေးပါ။

*မည်သည့်အတန်းတွင်းဗျူဟာများက ကျောင်းသူ/သားရလဒ်များအပေါ် သိသိသာသာ သက်ရောက်ပါသနည်း။*

**၂.၆ လုပ်ဆောင်ဖွယ်- သင်ယူသူများအပေါ် သက်ရောက်သည့်အချက်များ**

သင်ယူမှုအပေါ်သက်ရောက်သည့် အချက်ဆယ်ချက်ရှိပါသည်။ ထိုအချက်များကို ကျောင်းသူ/သားရလဒ်များအပေါ် သက်ရောက်မှုရှိသည့် စာသင်ခန်းနှင့်သင်ခန်းစာအခြင်းအရာ သုတေသနနှင့်သုံးသပ်အကဲဖြတ်မှုများမှ အထောက် အထားကို ဂျွန်ဟက်တီက ထပ်လောင်းစိစစ်ထားမှုကို အခြေပြုထားပါသည်။ ၎င်း၏ စိစစ်လေ့လာမှုကို သင်ယူသူ သန်း ၈၀ အကျုံးဝင်သော သုတေသန ၅၀၀၀ ကျော်ကို အနှစ်ထုတ်ပြီးပေါင်းစုလေ့လာမှုအပေါ် အခြေခံထားပါသည်။ အုပ်စုဖွဲ့ပြီး ဟက်တီ၏ အချက်ဆယ်ချက်ကို အမျိုးအစားသုံးမျိုးခွဲပေးပါ။

မိမိရွေးချယ်ရသည့်အကြောင်းရင်းကို ဝေမျှပါ။

* အုပ်စုငယ်ဖွဲ့ပြီးလေ့လာခြင်း
* အိမ်စာ
* အတန်းတွင်းဆွေးနွေးမှု
* စာမေးပွဲဖြေနည်းသင်ကြားခြင်း
* ဆရာ/မထံမှ တုံ့ပြန်ဖြေကြားမှု (စာနှင့်နှုတ်ဖြင့်)
* တစ်ကျောင်းလုံးထိရောက်သည့်သင်ကြားရေးအလေ့အကျင့်
* ပွင့်လင်းသော (သို့) အစဥ်အလာ စာသင်ခန်း
* အဆင့်ဆင့်ထပ်ပိုးသင်ကြားခြင်း
* တစ်ယောက်လျှင် လက်ပတော့(ပ်)တစ်လုံးစီ
* လေ့လာမှုစွမ်းရည် (ဆရာလွတ်လုပ်ဆောင်နည်းကိုသိခြင်း)

|  |  |  |
| --- | --- | --- |
| **သိသိသာသာသက်ရောက်မှု** | **အသင့်အတင့်သက်ရောက်မှု** | **သက်ရောက်မှုနည်း(သို့)မရှိ** |
|  |  |  |

ဤမေးခွန်းကိုဆွေးနွေးပါ။

* *ထိရောက်သောသင်ယူမှုအပေါ် အရေးပါသည့် သက်ရောက်မှုရှိသည့်အချက်ဟု ထင်သည်များ ကျန်ရှိနေပါသလား။*

မိမိစာရင်းကို ဟက်တီ(၂၀၁၂)၏စာရင်းနှင့် နှိုင်းယှဥ်ပါ (ယူနစ်နောက်ဆက်တွဲ ၃ ကိုကြည့်ပါ)။

* *စာရင်းချင်းတူညီပါသလား (သို့) ကွဲပြားပါသလား။*
* *မိမိလုပ်ငန်းခွင်တွင် ဦးဆောင်သူအနေဖြင့် အထက်ပါအချက်ဆယ်ချက်အပေါ် မည်မျှသြဇာညောင်းပါ သနည်း။*

# **နောက်ဆက်တွဲ ၁ - အမှန်တကယ်ထိရောက်သည့်သင်ယူမှုဟူသည်မှာ**

* ဆရာ/မတို့ စိတ်အားထက်သန်ပြီး အသိပညာကြွယ်ဝသည်။
* အရေးကြီးသည့်ကျွမ်းကျင်မှုများအပေါ် တပည့်များနားလည်မှုကို ဆရာ/မတို့ ရှင်းရှင်းလင်းလင်းဦးတည် စူးစိုက်ကြပါသည်။
* ထိရောက်သည့် ဘာသာရပ်သီးသန့်သင်ကြားနည်းများကိုဆရာ/မတို့သုံးကြပါသည်။
* သင်ခန်းစာကို ဆရာ/မတို့ ထိ‌ရောက်စွာ စီစဥ်ဖော်ဆောင်ကြပါသည်။
* ဆရာ/မတို့က တပည့်များအပေါ် မျှော်လင့်ချက်မြင့်မြင့်မားမားထားပြီး လုံလောက်သည့်အားထုတ်မှု လိုအပ်သော၊ အသိပညာနှင့်နားလည်မှုကိုတိုးပွားစေသော လုပ်ဆောင်ဖွယ်များ ချမှတ်ပေးသည်။
* ဆရာ/မတို့ ချမှတ်သည့် လုပ်ဆောင်ဖွယ်များသည် စွမ်းဆောင်ရည်ကွဲပြားသော တပည့်များ၏ လိုအပ်ချက်အသီးသီးကို ဖြည့်ဆည်းကာ တပည့်များပိုမိုတိုးတက်ကောင်းမွန်အောင် လုပ်ဆောင်ရန် လိုသေးသည့် အရာများကို ကိုင်တွယ်ဖြေရှင်းပေးသည်။
* သင်ယူသူများနှင့် အပြုသဘောဆောင်သည့် ဆက်ဆံရေးကို ဆရာ/မများ တည်ဆောက်ကြသည်။
* သင်ယူသူများလွတ်လပ်စွာ (ဆရာလွတ်)သင်ကြားနိုင်စေရေး ဆရာ/မတို့အားပေးကြသည်။
* သင်ယူသူများ၏တိုးတက်မှုကို စောင့်ကြည့်လေ့လာရန် ဆရာ/မတို့က သင်ယူစဥ်စစ်ဆေးအကဲဖြတ်မှုကို သုံးပြီး လုပ်ဆောင်ချက်များကို ကလေးတို့လိုအပ်ချက်၊ စွမ်းဆောင်ရည်တို့နှင့် ကိုက်ညီစေသည်။
* သင်ယူသူများမည်မျှကောင်းမွန်စွာလုပ်‌ဆောင်နိုင်ကြောင်း ဆရာ/မက ၎င်းတို့အား နားလည်စေသည်။
* သင်ယူသူများစိတ်ပါဝင်စားစေမည့် စိန်ခေါ်မှုရှိသည့် လုပ်ဆောင်ချက်များကို ဆရာ/မများ စီစဥ်ကြရန်။
* ဆရာ/မတို့က ‘သင်တန်းဖတ်စာအုပ်ကိုကျော်လွန်၍’လုပ်ဆောင်ကြသည် - တပည့်များ၏လိုအပ်ချက်နှင့် သိပ်မကိုက်ညီသော စာအုပ်စာတမ်းများကိုသာ အားမကိုးကြပါ။

**‘ဆရာ/မတို့က သင်ယူမှုကို မည်ကဲ့သို့ အောင်မြင်စွာဦးဆောင်ကြပါသနည်း’**

Peter Matthews, Institute of Education, London

# **နောက်ဆက်တွဲ ၂ အမှန်တကယ်ထိရောက်သည့်သင်ယူသူဟူသည်မှာ**

**သုတေသနတွေ့ရှိချက်အချို့**

|  |  |
| --- | --- |
| **ဘယ်သွားရမည်ကိုသိခြင်း** | ထိရောက်သော သင်ယူသူတစ်ဦးသည် မိမိပန်းတိုင်နှင့်ရည်မှန်းချက်များကို ချမှတ် တတ်ကြသည်။ ဦးစားပေးအစီအစဥ်လည်း ချမှတ်နိုင်ကြသည်။  ‘ငါဘာလုပ်မလဲ’ဟူသောမေးခွန်းကို ဖြေဆိုနိုင်ကြကာ သင်ယူမှုတွင် မှတ်တိုင်တစ်ခု စိုက် နိုင်လျှင် စိုက်နိုင်ကြောင်းလည်းသိကြသည်။ |
| **ဘယ်လိုရောက်အောင် သွားရမည်ကို သိခြင်း** | ထိရောက်သောသင်ယူသူတစ်ဦးသည် မိမိရည်ရွယ်ရာကိုရောက်အောင် သွားရမည့် လမ်းကြောင်းကိုလည်း စီစဥ်နိုင်ပါသည်။ ကျွမ်းကျင်မှုအသစ် ဖော်ဆောင်နည်းကို ဆုံးဖြတ်ပြီး စီမံခန့်ခွဲနိုင်ပါသည် - မိမိကိုယ်မိမိ စီမံခန့်ခွဲ နိုင်ကြပါသည်။ |
| **တာ၀န်သိခြင်း** | သင်ယူမှုလုပ်ငန်းစဥ်တွင် သင်ယူသူသာ တာဝန်ရှိပြီး ဆရာ/မတွင်တာဝန် မရှိကြောင်း ထိရောက်သော သင်ယူသူက သိမြင်ပါသည်။ မိမိတို့ သင်ယူမှု ကို မိမိတို့ကိုယ်တိုင် တာဝန်ယူပြီး သင်ယူမှုဖြစ်စဥ်ကို ထိန်းသိမ်းနိုင်ပါသည်။ ဆရာ/မမှ ထိန်းချုပ်မှုမရှိ လျှင်လည်း မိမိကိုယ်တိုင်ဖြစ်စေ၊ အတန်းဖော်နှင့် ဖြစ်စေ လုပ်ဆောင်နိုင်ပါသည်။ |
| **ရွေးချယ်နိုင်ခြင်း** | ထိရောက်သော သင်ယူသူသည် ဆောင်ရန်၊ ရှောင်ရန်တို့ကို ထက်ထက် မြက်မြက် ဆုံးဖြတ်နိုင်ကြပါသည်။  ကိုယ်ပိုင်လေ့လာနည်း၊ ရည်ရွယ်ချက်၊ သင်ယူနှုန်း၊ သုံးမည့်စာအုပ်စာတမ်း စသည်ဖြင့်ကို လွတ်လွတ်လပ်လပ် ရွေးချယ်နိုင်ကြပါသည်။ |
| **တက်ကြွပြီး ဂရုပြုခြင်း** | ထိရောက်သောသင်ယူသူသည် သင်ယူမှုဖြစ်စဥ်တွင် တက်ကြွစွာ ပါဝင် သည်။ မည်သည်ကို ဂရုစိုက်ရမည်ဖြစ်ကြောင်း၊ မည်သို့ ရွေးချယ် ဂရုစိုက် ရမည်ဖြစ်ကြောင်း သိရှိကြပါသည်။ |
| **စည်းစနစ်ကျခြင်း** | ထိရောက်သောသင်ယူသူသည် စည်းစနစ်ကျကာ အချိန်၊ စာရွက်စာတမ်း၊ အစီအစဥ်တို့ကို စီမံခန့်ခွဲနိုင်ပါသည်။ မိမိတို့၏ သင်ယူမှုကိုလည်း စုစည်း စီစဥ်နိုင်ပြီး အတွေးအမြင် အမျိုးမျိုးအကြား ချိတ်ဆက်နိုင် ကြပါသည်။ |
| **ကျွမ်းကျင်မှုနှင့် ဗျူဟာများအသုံးချခြင်း** | မိမိ၏တိုးတက်မှုအတွက် သင်ယူရေးတွင်ကျွမ်းကျင်မှု မျိုးစုံ၊ ဗျူဟာ အဖုံဖုံ ကို ထိရောက်သောသင်ယူသူက သွက်လက်ထက်မြက်စွာ သုံးနိုင်ပါ သည်။  လေ့လာရမည့်အရာကိုသာမက လေ့လာနည်းကိုပါ သတိမူကြသည်။ |
| **ကြိုတင်လုပ်ဆောင်တတ်ပြီး ဖြစ်ပြီးမှမတုံ့ပြန်ခြင်း** | ထိရောက်သောသင်ယူသူသည် ကြိုတင်လုပ်ဆောင်တတ်ပြီး ဖြစ်ပြီးမှ မတုံ့ပြန်တတ်ကြပါ။ ဖြစ်သမျှခံယူသူမဟုတ်ဘဲ ဖြစ်အောင်လုပ်သူများ ဖြစ်ကြပါသည်။ |
| **မိမိကိုယ်မိမိ**  **စောင့်ကြည့်လေ့လာခြင်း** | ထိရောက်သောသင်ယူသူမှ မိမိ၏တိုးတက်မှုကို ကိုယ်တိုင် စောင့်ကြည့် လေ့လာနိုင်သည်။ မိမိတို့သင်ယူမှုအကြောင်း စဥ်းစားသုံးသပ်ကာ ထိထိ ရောက်ရောက် သုံးသပ်အကဲဖြတ်လျက် ဘာကိုတတ်‌‌မြောက်သွားကြောင်း၊ ဘာကို လေ့လာရန်လိုသေးကြောင်း ဆုံးဖြတ်နိုင်ကြသည်။ |
| **ဆက်သွယ်ပြောဆိုခြင်း** | ထိ‌ရောက်သော သင်ယူသူသည် သူတစ်ပါးနှင့် ဆက်သွယ်ဝေမျှနိုင်ကြသည်။ မိမိတို့၏ သင်ယူမှုဖြစ်စဥ်အကြောင်း လုံးစေ့ပတ်စေ့ ပြောနိုင်ကြသည်။ ပြဿနာရှိလျှင် ဘယ်အချိန်တွင် ဘယ်သူ့ကို မေးရမည်ဖြစ်ကြောင်းကို လည်း သိကြသည်။ အကြံတောင်း၊ အကူအညီတောင်းရန် နောက်တွန့်နေ ခြင်းမရှိ၊ မေးခွန်းမေးရန်လည်း အသင့်ဖြစ်သည်။ သူတစ်ပါးနှင့် ပူးပေါင်း ဆောင်ရွက်ကာ ကိုယ်ချင်းစာတတ်ကြသည်။ |
| **မှတ်ဉာဏ်** | သင်ယူမှုအမျိုးမျိုးတွင် သင်ထားသမျှ ရေတိုမှတ်ဉာဏ်မှ ရေရှည်မှတ်ဉာဏ် သို့ ရွှေ့ပြောင်းနိုင်မှုသည်လည်း ထိရောက်သော သင်ယူသူ၏ စရိုက် လက္ခဏာတစ်ရပ် ဖြစ်ပါသည်။ |
| **မိမိကိုယ်ပိုင်ပြုခြင်း** | ထိရောက်သော သင်ယူသူတစ်ဦးမှ သင်ယူထားသည်များကို မိမိကိုယ်ပိုင်နှင့် ရည်ရွယ်ချက်များ၊ ရည်မှန်းချက်များအတွက် သုံးသည်။ |
| **စွန့်စားခြင်း** | ထိရောက်သော သင်ယူသူသည် စွန့်စားတတ်ပြီး အမှားမှ သင်ခန်းစာယူရန် အဆင်သင့်ဖြစ်သည်။ အမှားလုပ်ရန် ဝန်မလေးသလို အမှားမှရသည့် သင်ခန်းစာကိုလည်း တိုးတက်မှုအတွက် အသုံးပြုနိုင်ကြသည်။ |
| **ဖြစ်နိုင်ချေများကိုလက်ခံခြင်း** | ထိရောက်သောသင်ယူသူသည် အမြင်ပွင့်လင်းကြသည်။ နောက်ထပ် ရွေးချယ် စရာနှင့် ဖြစ်နိုင်ချေ အသစ်အသစ်များကို လက်ခံကြသည်။ |
| **မိမိကိုယ်မိမိယုံကြည်ခြင်း** | ထိရောက်သောသင်ယူသူတွင် မိမိကိုယ်မိမိ သင့်တော်သည့် လေးစားမှု ရှိသည်။ ကိုယ်တိုင်လှုံ့ဆော်နိုးကြွကာ ယုံကြည်မှုမြင့်မားကြသည်။ အောင်မြင်မှုအတွက်အားထုတ်ရန်၊ ရလဒ်ကို ကျေနပ်လက်ခံရန် အသင့် ဖြစ်ကြသည်။ ပူပင်မှုအတော်အတန် နည်းပါးပြီး မိမိကိုယ်မိမိအားပေးရန်၊ ဂုဏ်ပြုရန် အခွင့်အလမ်းရယူကြပါသည်။ |

(Source: British Council Ethiopia/Afghanistan/Mongolia: *Towards More Independent Learning*)

# **နောက်ဆက်တွဲ ၃- ဟက်တီ၏စိပ်ဖြာလေ့လာချက် (၂၀၁၂)**

|  |  |
| --- | --- |
| သိသိသာသာြခားနားချက် | ၁. တစ်ကျောင်းလုံးထိ‌ရောက်သည့်သင်ယူမှုအလေ့အကျင့် ၁.၅၇ |
| ၂. အဆင့်ဆင့်ထပ်ပိုးသင်ကြားခြင်း ၀.၈၂ |
| ၃. အတန်းတွင်းဆွေးနွေးမှု ၀.၈၂ |
| ၄. ဆရာ/မက တုံ့ပြန်ဖြေကြားချက် (စာနှင့်နှုတ်ဖြင့်) ၀.၇၅ |
| ၅. လေ့လာသင်ယူမှုစွမ်းရည် ၀.၆၃ |
| အသင့်အတင့်ခြားနားချက် | ၁. အုပ်စုငယ်ဖွဲ့ပြီးသင်ယူခြင်း ၀.၄၇ |
| ၂. စာမေးဖွဲဖြေနည်းသင်ကြားခြင်း ၀.၃ |
| ၃. အိမ်စာ ၀.၂၉ |
| ခြားနားချက်နည်း(သို့)မရှိ | ၁. တစ်ယောက်လက်တော့ပ်တစ်လုံးစီ ၀.၁၆ |
| ၂. ပွင့်လင်းသော (သို့) အစဥ်အလာစာသင်ခန်း ၀.၀၁ |

အထက်ပါကိန်းဂဏန်းများသည် ဗျူဟာသက်ရောက်မှုပမာဏကို ရည်ညွှန်းပါသည်။ ဟက်တီက သက်ရောက်မှု ပမာဏ ၀.၄ ရှိသည့် ဗျူဟာ ၂၅၂ မျိုးကို ဖော်ထုတ်ခဲ့သည်။ ထိရောက်မှုပမာဏ ၀.၅ ရှိသည့် ဗျူဟာများသည် အထူး အရေးပပါသည်။

*သက်ရောက်မှုနှင့် သက်ရောက်မှုပမာဏ (Cohen’s d)*

|  |  |
| --- | --- |
| သက်ရောက်မှုပမာဏ | R |
| သိသိသာသာ | 0.50 |
| အသင့်အတင့် | 0.30 |
| နည်းပါး | 0.10 |

ဟက်တီသုတေသနအနှစ်ချုပ်ကိုအောက်ပါတွင်တွေ့နိုင်ပါသည်-

<https://visible-learning.org/hattie-ranking-influences-effect-sizes-learning-achievement/>

# **ဆက်လက်ဖတ်ရှုရန်နှင့်ကျမ်းကိုး**

Dweck, C. (2012) [*Mindset - Updated Edition: Changing The Way You Think To Fulfil Your Potential*](https://www.amazon.co.uk/Mindset-Updated-Changing-Fulfil-Potential-dp-147213995X/dp/147213995X/ref=dp_ob_title_bk)*.* London: Constable

Hattie, J. 252 Influences and effect sizes related to student achievement

Available online at: https://visible-learning.org/hattie-ranking-influences-effect-sizes-learning-achievement/

Matthews, P. (2010) *How Do School Leaders Successfully Lead Learning?* National College for School Leadership

Available online at: <https://dera.ioe.ac.uk/254/1/download%3Fid=23637&filename=how-do-school-leaders-successfully-lead-learning.pdf>

Sammons, P., Kington, A., Lindorff-Vijayendran, A. and Ortega, L. (2014) *Inspiring Teachers: Perspectives and Practices*,. Reading: CfBT Education Trust.

Available online at:

https://www.researchgate.net/publication/273316486\_Inspiring\_teachers\_perspectives\_and\_practices\_Full\_report/link/54fdb58c0cf270426d12ca50/download